Martin Fauskanger

Martin Fauskanger (født 1986) er en norsk fotballeder som siden august 2022 har vært daglig leder for FK Haugesund, som omfatter selskapene FK Haugesund, FK Haugesund AS og FKH Holding. Fauskanger var konstituert i perioden januar–mars 2022 og juni–juli samme år.

Han begynte som markedssjef i klubben i februar 2021. Han er også daglig leder i Haugesund Stadion AS, som er driftselskapet ved idrettsstadionet Haugesund Sparebank Arena.

Fauskanger var en av gründerne bak sportsutstyrsleverandøren Macron i Norge, et selskap han ledet fra 2009 til 2019.

Referanser 

Norske idrettsledere